[pic] | EUROOPAN KOMISSIO |

Bryssel 1.10.2010

KOM(2010) 530 lopullinen

Ehdotus:

EUROOPAN PARLAMENTIN JA NEUVOSTON PÄÄTÖS

Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2009/026 NL/Noord Holland and Utrecht Division 18, Alankomaat)

PERUSTELUT

Talousarviota koskevasta kurinalaisuudesta ja moitteettomasta varainhoidosta 17. toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[1] 28 kohdan mukaisesti Euroopan globalisaatiorahastosta (EGR) voidaan ottaa käyttöön vuosittain enintään 500 miljoonaa euroa ylittämällä rahoituskehyksen asianomaisten otsakkeiden enimmäismäärät.

Rahastosta myönnettävään rahoitustukeen sovellettavista säännöistä säädetään Euroopan globalisaatiorahaston perustamisesta 20. joulukuuta 2006 annetussa Euroopan parlamentin ja neuvoston asetuksessa (EY) N:o 1927/2006[2].

Alankomaat toimitti 30. joulukuuta 2009 EGR:n rahoitustukea koskevan hakemuksen ”EGF/2009/026 NL/Noord Holland and Utrecht Division 18” työntekijävähennysten vuoksi, jotka on toteutettu kahdella vierekkäisellä NUTS II -alueella Alankomaiden Noord Hollandissa (NL32) ja Utrechtissa (NL31), NACE Rev. 2:n kaksinumerotason 18 (painaminen ja tallenteiden jäljentäminen)[3] piirissä toimivissa 79 yrityksessä.

Hakemus on osa toisiinsa liittyvien kuuden hakemuksen pakettia. Kaikki hakemukset koskevat työntekijävähennyksiä Alankomaissa kahdeksalla eri NUTS II -alueella grafiikka-alan yrityksissä, joiden toiminta luokitellaan NACE Rev. 2:n kaksinumerotasojen 18 (painaminen ja tallenteiden jäljentäminen) ja 58 (kustannustoiminta) piiriin.

Tutkittuaan hakemuksen perusteellisesti komissio on tullut asetuksen (EY) N:o 1927/2006 10 artiklan mukaisesti siihen tulokseen, että asetuksessa säädetyt edellytykset rahoitustuen saamiseksi täyttyvät.

HAKEMUKSEN TIIVISTELMÄ JA ANALYYSI

Keskeiset tiedot:

EGR-viitenumero EGF/2009/026

Jäsenvaltio Alankomaat

2 artikla b alakohta

Asianomaisten yritysten määrä 79

NUTS II -alueet Noord Holland (NL32) ja Utrecht (NL31)

NACE Rev. 2:n kaksinumerotaso 18 (painaminen ja tallenteiden jäljentäminen)

Viiteajanjakso 1.4.2009–29.12.2009

Yksilöllisten palvelujen aloittamispäivä 1.4.2009

Hakemuksen päivämäärä 30.12.2009

Työntekijävähennykset viitejaksolla 720

Tuen kohteena olevat työttömiksi joutuneet työntekijät 720

Yksilölliset palvelut: budjetoitu määrä euroina 3 347 631

EGR:n täytäntöönpanoa koskevat menot[4]: budjetoitu määrä euroina 139 485

EGR:n täytäntöönpanosta aiheutuvat menot prosentteina 4,2 %

Kokonaisbudjetti euroina 3 487 116

EGR:n tuki euroina (65 %) 2 266 625

1. Hakemus esitettiin komissiolle 30. joulukuuta 2009, ja sitä täydennettiin lisätiedoin 6. toukokuuta 2010 asti.

2. Hakemus täyttää asetuksen (EY) N:o 1927/2006 2 artiklan b alakohdassa esitetyt EGR:n rahoitustuen myöntämisen edellytykset, ja se tehtiin saman asetuksen 5 artiklassa säädetyssä kymmenen viikon määräajassa.

Yhteys työntekijävähennysten ja globalisaatiosta johtuvien maailmankaupan huomattavien rakenteellisten muutosten tai maailmanlaajuisen rahoitus- ja talouskriisin välillä

3. Työntekijävähennysten ja maailmanlaajuisen rahoitus- ja talouskriisin välisen yhteyden osoittamiseksi Alankomaat väittää, että talouskriisi aiheutti kysynnän huomattavaa laskua paino- ja kustannussektorilla. Koska muiden talouden sektorien media- ja mainostoimintabudjetit pienenivät talouskriisin seurauksena, niiden tekemät painetun mainosmateriaalin tilaukset, jotka muodostavat 35 prosenttia paino- ja kustannussektorin liikevaihdosta, laskivat vuosien 2008 ja 2009 välillä 5,6 prosenttia. Hakemuksessa mainitaan useita esimerkkejä tästä. Kriisin alkamisen jälkeen tiedotus- ja mainosbudjetteja leikattiin rakennusteollisuudessa 36,8 prosentilla, rahoitussektorilla 33,3 prosentilla ja kulutuselektroniikkasektorilla 30,6 prosentilla. Lisäksi talouskriisi vaikutti negatiivisesti erilaisen painetun materiaalin kysyntään: vuoden 2009 ensimmäisten kuuden kuukauden aikana aikakauslehtien kysyntä laski 18,2 prosenttia, sanomalehtien kysyntä 7,5 prosenttia, maksutta jaettavien kaupallisten sanomalehtien 16,4 prosenttia ja ammattilehtien 16,5 prosenttia vuoden 2008 vastaavaan aikaan verrattuna.

Työntekijävähennysten määrän ja 2 artiklan b alakohdan mukaisten kriteerien täyttymisen osoittaminen

4. Alankomaiden hakemus perustuu asetuksen (EY) N:o 1927/2006 2 artiklan b alakohdan toimintakriteeriin, joka edellyttää vähintään 500 työntekijän vähentämistä tilastollisen toimialaluokituksen NACE Rev. 2:n saman kaksinumerotason piirissä toimivissa yrityksissä yhdeksän kuukauden aikana jäsenvaltion jollakin NUTS II -tason alueella tai kahdella vierekkäisellä alueella.

5. Hakemuksesta ilmenee, että 79:ssä samalla NACE Rev 2:n kaksinumerotasolla toimivassa yrityksessä vähennettiin 720 työntekijää yhdeksän kuukauden viiteajanjakson aikana (1. huhtikuuta 2009 – 29. joulukuuta 2009) ja että kaikki yritykset sijaitsevat kahdella vierekkäisellä NUTS II -tason alueella, Noord Hollandissa (NL32) ja Utrechtissa (NL31). Työntekijävähennyksistä 62 on laskettu asetuksen (EY) N:o 1927/2006 2 artiklan toisen kohdan ensimmäisen luetelmakohdan ja 658 toisen luetelmakohdan säännösten mukaisesti.

Selvitys työntekijävähennysten ennakoimattomasta luonteesta

6. Alankomaiden viranomaisten mukaan rahoitus- ja talouskriisiä ja sen vaikutuksia sektoriin ei ollut mahdollista ennakoida. Hakemuksessa todetaan, että Alankomaiden paino- ja kustannusteollisuudessa toteutettiin ennen kriisiä kallis rakenneuudistus, jotta sektori pysyisi teknisesti kilpailukykyisenä EU:n ulkopuolisiin, etenkin turkkilaisiin, kiinalaisiin ja intialaisiin yrityksiin verrattuna. Sektorin toiminta muutettiin kysyntäpainotteisesta tarjontapainotteiseksi. Vaarana on, että nykyinen kriisi mitätöi kalliiden investointien ja sektorilla tehtyjen muutosten edut.

Tiedot työntekijävähennyksiä tekevistä yrityksistä ja tuen kohteena olevista työntekijöistä

7. Hakemus koskee seuraavissa 79 yrityksessä vähennettyjä 720 työntekijää, jotka kaikki kuuluvat tuen piiriin:

Yritykset ja työntekijävähennysten lukumäärä |

Boom & Van Ketel Grafimedia BV, Haarlem | 7 | Van Tongeren BV, Haarlem | 5 |

Cards & Cards, Haarlem | 2 | Avd Internet Services BV, Heemskerk | 1 |

Crown Specilaity Packaging BV, Hoorn | 10 | Beijlsmit Prepress BV, Purmerend | 3 |

Drij Keizer en Van Straten, Edam | 1 | Beijlsmit Prepress BV, Purmerend | 2 |

Drukkerij Brummelkamp BV, Hoofddorp | 3 | Boekbinderij Meeuwis & Zn BV, Amsterdam Zuidoost | 1 |

Drukkerij Dijkman BV, Diemen | 14 | Drukgoed BV, Amsterdam | 2 |

Drukkerij Excelsior Haarlem BV, Haarlem | 6 | Drukkerij Kwak & Vandaalen & Ronda, Zaandam | 1 |

Drukkerij Mart SpruijtBV, Amsterdam | 5 | Jurriaans Lindebaum Grafimedia BV, Amsterdam Zuidoost | 7 |

Drukkerij Stuba, Wormerveer | 2 | Megaset design BV, Aalsmeer | 9 |

Grafinoord BV, Krommenie | 6 | Multicopy H. Ambachtsheer BV, Hilversum | 2 |

Grafisch Centrum Cornegge BV, Velserbroek | 3 | Noordhoek Offset BV, Aalsmeer | 1 |

Offsetkopie BV, Hoofddorp | 1 | Pantheon Drukkers, Velsen-Noord | 1 |

P. Vlaar & Zonen BV, Krommenie | 8 | Point Seven BV, Nieuw-Vennep | 12 |

Projectcolor BV, Hoofddorp | 2 | Printshop De Koog BV, Purmerend | 1 |

Safe Print BV, Heerhugowaard | 1 | Rosier Grafimedia BV,Grootebroek | 1 |

Speciaal Etserij Schuts BV, Amsterdam | 4 | Central Station BV Thieme Groep, Amersfoort | 6 |

Stadsdrukkerij Amsterdam, Amsterdam | 11 | Drukkerij & Uitg. G. van Dijk BV, Breukelen | 6 |

Drukkerij Uitg. Idema BV, Medemblik, | 4 | Drukkerij De Bunschoter BV, Bunschoten | 1 |

Renro Brinckman BV, Uithoorn | 1 | Drukkerij Grammé, Amersforrt | 1 |

Drukkerij Moria BV, Hilversum | 2 | Drukkeij Wilco BV, Amersfoort | 10 |

Thieme Amsterdam, Amsterdam | 1 | Leeuw Industrie + Diensten BV, Ijsselstein | 7 |

Thieme Print 4U Amsterdam, Amsterdam | 9 | PC Ijsselstein BV Thieme Groep, Ijsselstein | 4 |

Area 48 B.V.I.O, Amsterdam | 1 | Pfaff grafische Bindwerken, Woerden | 4 |

Drukkerij De Beste V.O.F, Amsterdam | 3 | Roto Smeets groep, Utrecht | 234 |

Drukkerij Koenders & Van Steyn BV, Badhoevedorp | 10 | Zeefdruk-Reclame Kunder, Twello | 1 |

Drukkeij Over de Linden/Posthuma BV, Enkhuizen | 24 | Drukkerij Cunera BV, Rhenen | 2 |

Drukkerij Van Den Bogaard Uitgeest BV, Uitgeest | 7 | Verweij Communicasa Groep BV, Mijdrecht | 21 |

Drukkeij Fokker BV, Amsterdam | 4 | Wifac BV, Mijdrecht | 16 |

DSB Bank N.V, Wognum | 1 | Drukkerij USP BV, Utrecht | 7 |

Hollandia Media Groep BV, Heerhugowaard | 6 | Drukkerij Jansen & Van Driel, Groenekan | 6 |

Hollandia Media Productions BV, Heerhugowaard | 7 | Flexpoint BV H/O-Oosterbeek Sport & Prijzen, Bunschoten-Spakenburg | 1 |

Hollandia Print services BV, Heerhugowaard | 5 | Peha label BV, Houten | 24 |

Hollandia Printing BV, Heerhugowaard | 76 | Repro Lageweide BVIO, Utrecht | 5 |

Markus CTP BV, Amsterdam | 5 | Alrec Sign en Display BV, Mijdrecht | 10 |

Multiforms BV, Heerhugowaard | 1 | De Heer J H Riepe H/O De Eeemdal, Soest | 1 |

NB De Burght Zeefdrukkers BV, Zwanenburg | 5 | Handelsonderneming en Binderij De L, Utrecht | 1 |

Printing & Advertising Heerhugowaard BV, Heerhugowaard | 5 | Libertas grafische Communicatie BV, Bunnik | 3 |

Rotatiedrukkerij Voorburgwal BV, Amsterdam | 5 | Lsc Litho Service Combinatie BV, Amersfoort | 1 |

T & M Designgroup BV, Hilversum | 9 | Drukkerij Zaandam (Thiemegroep), Utrecht | 10 |

VOF Perspective, Grootebroek | 12 |

Yritysten kokonaismäärä: 79 | Työntekijävähennysten kokonaismäärä: 720 |

8. Tuen kohteena olevien työntekijöiden jaottelu:

Ryhmä Lukumäärä Prosenttia

Miehiä 468 65

Naisia 252 35

EU:n kansalaisia 677 94

Muun kuin EU-valtion kansalaisia 43 6

15–24-vuotiaita 130 18

25–54-vuotiaita 396 55

55–64-vuotiaita 180 25

Yli 65-vuotiaita 14 2

Edellä mainittuihin luokkiin sisältyy 29 työntekijää (4 prosenttia), joilla on pitkäaikaisia terveysongelmia tai toimintarajoite.

9. Ammattiryhmien mukainen jaottelu:

Ryhmä Lukumäärä Prosenttia

Johtajat 50 7

Erityisasiantuntijat 144 20

Asiantuntijat 151 21

Toimistotyöntekijät 86 12

Palvelu- ja myyntityöntekijät 86 12

Prosessi- ja kuljetustyöntekijät 202 28

10. Alankomaat on asetuksen (EY) N:o 1927/2006 7 artiklan mukaisesti vahvistanut, että miesten ja naisten välisen tasa-arvon sekä syrjimättömyyden politiikkaa on sovellettu ja sovelletaan jatkossa EGR:n tuen toteuttamisen eri vaiheissa ja etenkin haettaessa siitä tukea.

Asianomaisen alueen ja sen viranomaisten ja sidosryhmien kuvaus

11. Asianomainen alue kattaa Noord Hollandin ja Utrechtin provinssit. Molemmat provinssit kuuluvat Ransdstadtin alueeseen, joka on Alankomaiden tiheimmin asuttu. Noord Holland on jo osallisena hakemuksessa ”EGF/2009/024 NL/Noord Holland and Zuid Holland Division 58”, joka koskee työntekijävähennyksiä grafiikan alan kustannustoiminnan (NACE Rev. 2:n kaksinumerotaso 58) piirissä.

12. Tärkeimmät viranomaiset ovat sosiaaliministeriö ja grafiikka- ja mediasektorin koulutusrahasto (A&O Fonds Grafimedia) grafiikka- ja mediasektorin neuvottelutoimikunnan toimeksiannosta. Muita sidosryhmiä ovat Luovan teollisuuden instituutti (GOC), etuuksista vastaava viranomainen (UWV werkbedrijf), UWV-liikkuvuuskeskukset (Amsterdam, Zaanstreek ja Utrecht/Flevoland), pk-yritysten järjestö (MKB-ondernemingen), Amsterdamin ja Utrechtin kunnat, Grafimedia-palvelupiste sekä seuraavat työmarkkinajärjestöt: FNV Kiem (ammattiliitto), CNV Media (ammattiliitto), KVGO (työnantajajärjestö) Amsterdamin ja Groot-Noord Hollandin alueella ja NUV (työnantajajärjestö).

Työntekijävähennysten odotettu vaikutus paikalliseen, alueelliseen tai koko maan työllisyyteen

13. Alankomaan viranomaiset väittävät, että grafiikkasektorin työntekijävähennykset vaikeuttavat työttömyystilannetta, joka on jo ennestään heikentynyt talous- ja rahoituskriisin seurauksena. Noord Hollandin provinssissa, johon lisäksi vaikuttavat hakemuksen ”EGF/2009/024 NL/Noord Holland and Zuid Holland Division 58” kattamat työntekijävähennykset, työttömyysaste nousi 5,7 prosentista 6,5 prosenttiin lokakuun 2008 ja lokakuun 2009 välillä. Utrechtin työttömyysaste nousi saman ajanjakson aikana 3,8 prosentista 4,7 prosenttiin. Työnhakijoiden määrä kasvoi 10,1 prosenttia helmikuun 2009 ja helmikuun 2010 välillä Noord Hollandissa, Utrechtissa kasvua oli 16,3 prosenttia. Lisäksi hakija toteaa, että grafiikkasektorin työntekijöistä suhteellisen suuri osuus kuuluu iäkkäämpiin ikäryhmiin, joissa työttömyys on suurta kyseisissä kahdessa provinssissa.

Rahoitettavaksi tuleva koordinoitu yksilöllisten palvelujen paketti ja sen arvioitujen kustannusten erittely, mukaan luettuna toimien täydentävyys rakennerahastoista rahoitettavien toimien kanssa

14. Seuraavassa esitellään ehdotetut toimenpiteet, jotka muodostavat yhdessä koordinoidun yksilöllisten palvelujen paketin, jonka tavoitteena on työntekijöiden integroituminen uudelleen työmarkkinoille. Toimenpiteiden tarjoamisesta työttömiksi jääneille työntekijöille vastaa luovan alan työntekijöiden C3-liikkuvuuskeskus (Centrum Creatieve Carrières).

Valmistelutoimet

- Ilmoittautuminen ja rekisteröinti: alustava haastattelu, jonka yhteydessä työttömäksi jäänyt työntekijä rekisteröidään ja hänelle sopivimmat tukitoimenpiteet kartoitetaan.

- Tiedottaminen ja neuvontapiste : yhteiskokoukset ja neuvontapiste, joiden kautta työntekijöille annetaan tietoa tarjolla olevista tukitoimenpiteistä.

Ohjaus

- Työstä työhön -ohjaus: yksilöllinen ohjelma, johon sisältyy arviointi, urasuunnitelman laatiminen ja lyhyt mentorointivaihe uudessa työpaikassa.

- Avustaminen työhön sijoittumisessa: työttömille annettavaa aktiivista tukea uusien työmahdollisuuksien etsimisessä.

- Hakukoulutus: avoimena olevien työpaikkojen analysointi, tuki CV:n ja hakukirjeen laatimiseen sekä valmistautuminen työhaastatteluihin.

- Avustaminen yrityksen perustamisessa: oman yrityksen perustamista suunnittelevien työttömien avustaminen: lainopillinen neuvonta sekä avustaminen liiketoimintasuunnitelman laadinnassa ja hallinnollisten vaatimusten täyttämisessä.

Koulutus

- Koulutus ja uudelleenkoulutus: ammatillinen koulutus, johtamistaitoihin ja vuorovaikutustaitoihin keskittyvä koulutus ja tekninen uudelleenkoulutus työntekijöille, joiden tekninen koulutus on vanhentunut.

- Aiemman kokemuksen tunnustaminen: kunkin työntekijän aiemman tietämyksen ja kokemuksen arviointi sekä niiden alojen kartoitus, joilla lisäkoulutusta tarvitaan.

15. Hallintomenot, jotka sisältyvät hakemukseen asetuksen (EY) N:o 1927/2006 3 artiklan mukaisesti, kattavat hallinnointi-, tiedotus- ja mainonta- sekä valvontatoimia.

16. Alankomaiden viranomaisten esittämät yksilölliset palvelut ovat aktiivisia työmarkkinatoimenpiteitä, jotka kuuluvat asetuksen (EY) N:o 1927/2006 3 artiklassa määriteltyihin tukikelpoisiin toimiin. Alankomaiden viranomaiset arvioivat näiden palvelujen kokonaiskustannuksiksi 3 347 631,49 euroa ja hallintomenoiksi 139 484,65 euroa (= 4 % kokonaismäärästä). EGR:stä haettu rahoitusosuus on yhteensä 2 266 625 euroa (65 % kokonaiskustannuksista).

Toimet | Kohteena olevien työntekijöiden arvioitu lukumäärä | Arvioidut kustannukset kohteena olevaa työntekijää kohti (euroina) | Kustannukset yhteensä (EGR ja kansallinen yhteisrahoitus) (euroina)* |

Yksilölliset palvelut (asetuksen (EY) N:o 1927/2006 3 artiklan ensimmäinen kohta) |

1. Valmistelutoimet 1.1. Ilmoittautuminen ja rekisteröinti (intake en registratie) | 720 | 196,12 | 141 209,17 |

1.2. Tiedottaminen ja neuvontapiste (voorlichting en helpdesk) | 720 | 87,17 | 62 759,63 |

2. Ohjaus 2.1. Työstä työhön -ohjaus (werk naar werk begeleiding) | 252 | 3 793,98 | 956 082,44 |

2.2. Avustaminen työhön sijoittumisessa | 203 | 4 538,20 | 921 254,39 |

2.3. Hakukoulutus (solicitatietraining) | 216 | 1 437,19 | 310 432,42 |

2.4. Avustaminen yrityksen perustamisessa (begeleiding eigen onderneming) | 36 | 5 348,25 | 192 537,14 |

3. Koulutus 3.1. Koulutus ja uudelleenkoulutus (opleiding en omscholing) | 225 | 2 527,81 | 568 756,28 |

3.2. Aiemman kokemuksen tunnustaminen (erkenning verworven competenties) | 69 | 2 820,29 | 194 600,02 |

Yksilöllisten palvelujen kustannukset yhteensä | 3 347 631,49 |

EGR:n täytäntöönpanokustannukset (asetuksen (EY) N:o 1927/2006 3 artiklan kolmas kohta) |

Hallinnointi | 34 871,16 |

Tiedotus ja mainonta | 34 871,16 |

Valvontatoimet | 69 742,32 |

EGR:n täytäntöönpanokustannukset yhteensä | 139 484,65 |

Arvioidut kokonaiskustannukset | 3 487 116,00 |

EGR:n rahoitusosuus (65 % kokonaiskustannuksista) | 2 266 625 |

*Kokonaiskustannukset eivät täsmää pyöristämisen vuoksi.

17. Alankomaat vahvistaa, että edellä kuvatut toimenpiteet ovat täydentäviä rakennerahastoista rahoitettavien toimien ja erityisesti grafiikka-alan työntekijöille tarkoitettujen ESR-koulutushankkeiden kanssa. Nämä hankkeet ajoittuvat samaan aikaan kuin EGR:n toteuttamiskausi. EGR:n hallintoviranomainen, joka on myös ESR:n hallintoviranomainen, on ottanut käyttöön tarvittavat valvontamenettelyt päällekkäisen rahoituksen riskin poistamiseksi.

Päivämäärä(t), jolloin yksilöllisten palvelujen tarjoaminen kyseisille työntekijöille aloitettiin tai on tarkoitus aloittaa

18. Alankomaat aloitti EGR:n osarahoitusta varten ehdotettuun koordinoituun pakettiin sisältyvien yksilöllisten palvelujen tarjoamisen asianomaisille työntekijöille 1. huhtikuuta 2009. Tästä päivämäärästä alkaa sen vuoksi tukikelpoisuusaika, joka koskee kaikkea EGR:stä mahdollisesti myönnettävää apua.

Menettelyt työmarkkinaosapuolten kuulemiseksi

19. Työmarkkinaosapuolia kuultiin grafiikka- ja mediasektorin työmarkkina- ja koulutusrahaston (Arbeids & Opleidingsfonds Grafimedia branche) kautta, joka kriisin vuoksi päätti perustaa C3-liikkuvuuskeskuksen (Centrum Creatieve Carrières). Liikkuvuuskeskuksen tehtävänä on koordinoida aktiivisia työmarkkinatoimenpiteitä yhteistyössä työmarkkinaosapuolten kanssa.

20. Alankomaiden viranomaiset vahvistivat, että kansallisessa ja yhteisön lainsäädännössä säädettyjä joukkoirtisanomisiin liittyviä vaatimuksia on noudatettu.

Tiedot toimista, jotka ovat pakollisia kansallisen lainsäädännön tai työehtosopimusten nojalla

21. Asetuksen (EY) N:o 1927/2006 6 artiklassa säädettyjen perusteiden täyttymisen osalta Alankomaiden viranomaisten hakemuksessa

- vahvistettiin, ettei EGR:stä saatavalla rahoitustuella korvata toimenpiteitä, jotka kuuluvat yritysten vastuualaan kansallisen lainsäädännön tai työehtosopimusten nojalla,

- osoitettiin, että suunnitelluilla toimilla tuetaan yksittäisiä työntekijöitä, eikä niitä käytetä yritysten tai toimialojen rakenneuudistukseen,

- vahvistettiin, ettei edellä tarkoitetuille tukikelpoisille toimille saada avustusta muista yhteisön rahoitusvälineistä.

Hallinnointi- ja valvontajärjestelmät

22. Alankomaat on ilmoittanut komissiolle, että rahoitustuen hallinnoinnista ja valvonnasta vastaavat samat elimet, joille kuuluu myös Euroopan sosiaalirahaston (ESR:n) rahoituksen hallinnointi ja valvonta Alankomaissa. Sosiaali- ja työllisyysasioista vastaava virasto (Agentschap SZW) toimii hallintoviranomaisen välittävänä elimenä.

Rahoitus

23. Alankomaiden hakemuksen perusteella ehdotetaan, että EGR:stä myönnetään koordinoitua yksilöllisten palvelujen pakettia varten 2 266 625 euroa, joka on 65 prosenttia kokonaiskustannuksista. Komission ehdotus rahastosta maksettavasta osuudesta perustuu Alankomaiden toimittamiin tietoihin.

24. Ottaen huomioon EGR:stä myönnettävän rahoitustuen enimmäismäärän asetuksen (EY) N:o 1927/2006 10 artiklan 1 kohdan mukaisesti, samoin kuin määrärahojen uudelleenkohdennusten osalta käytettävissä olevan liikkumavaran, komissio ehdottaa, että EGR:n varoja otetaan käyttöön koko edellä mainittu määrä, joka kohdennetaan rahoituskehyksen otsakkeeseen 1 a.

25. Ehdotettu rahoitustuen määrä jättää yli 25 prosenttia EGR:lle varatusta vuosittaisesta enimmäismäärästä käytettäväksi vuoden viimeisinä neljänä kuukautena, kuten asetuksen (EY) N:o 1927/2006 12 artiklan 6 kohdassa edellytetään.

26. Esittämällä tämän ehdotuksen rahaston varojen käyttöönottamiseksi komissio aloittaa yksinkertaistetun kolmikantamenettelyn 17. toukokuuta 2006 tehdyn toimielinten sopimuksen 28 kohdan mukaisesti varmistaakseen molempien budjettivallan käyttäjien hyväksynnän sekä EGR:n käyttötarpeelle että tarvittavalle määrälle. Komissio pyytää sitä budjettivallan käyttäjää, joka ensimmäisenä hyväksyy tämän ehdotuksen asianmukaisella poliittisella tasolla, ilmoittamaan aikomuksistaan toiselle budjettivallan käyttäjälle ja komissiolle. Jos jompikumpi budjettivallan käyttäjä ei hyväksy ehdotusta, järjestetään muodollinen kolmikantakokous.

27. Komissio esittää erikseen siirtopyynnön asiaa koskevien maksusitoumusmäärärahojen ja maksumäärärahojen kirjaamiseksi vuoden 2010 talousarvioon 17. toukokuuta 2006 tehdyn toimielinten sopimuksen 28 kohdan mukaisesti.

Maksumäärärahojen lähteet

28. Täytäntöönpanon tässä vaiheessa voidaan ennakoida, että vuonna 2010 budjettikohdassa 01.0404 ”Kilpailukyvyn ja innovoinnin puiteohjelma – Yrittäjyyden ja innovoinnin ohjelma” käytettävissä olevia maksumäärärahoja ei käytetä tänä vuonna kokonaan.

29. Tämä budjettikohta kattaa menot, jotka liittyvät tämän ohjelman rahoitusvälineen täytäntöönpanoon. Ohjelman päätavoitteena on edistää pk-yritysten rahoituksen saantia. Euroopan investointirahaston hallinnoimille sijoitustileille tehtävien siirtojen ja edunsaajille suoritettavien maksujen välillä on tietty viive. Rahoituskriisillä on huomattava vaikutus vuoden 2010 maksusuorituksia koskeviin ennusteisiin. Jotta vältyttäisiin sijoitustilien liian suurilta saldoilta, maksumäärärahojen laskentamenetelmää on tarkistettu siten, että huomioon on otettu odotettavissa olevat maksusuoritukset. Näin ollen budjettikohdasta voidaan siirtää 2 266 625 euroa.

Ehdotus:

EUROOPAN PARLAMENTIN JA NEUVOSTON PÄÄTÖS

Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2009/026 NL/Noord Holland and Utrecht Division 18, Alankomaat)

EUROOPAN PARLAMENTTI JA EUROOPAN UNIONIN NEUVOSTO, jotka

ottavat huomioon Euroopan unionin toiminnasta tehdyn sopimuksen,

ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[5] ja erityisesti sen 28 kohdan,

ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006[6] ja erityisesti sen 12 artiklan 3 kohdan,

ottavat huomioon Euroopan komission ehdotuksen[7]

sekä katsovat seuraavaa:

(1) Euroopan globalisaatiorahasto, jäljempänä ’EGR’, on perustettu lisätuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työttömiksi jääneille työntekijöille ja heidän auttamisekseen työelämään uudelleen integroitumisessa.

(2) EGR:n toimialaa laajennettiin niin, että 1 päivästä toukokuuta 2009 alkaen toimitettujen hakemusten johdosta tukea voidaan myöntää myös työntekijöille, jotka ovat tulleet vähennetyiksi maailmanlaajuisen rahoitus- ja talouskriisin välittömänä seurauksena.

(3) Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa.

(4) Alankomaat esitti 30 päivänä joulukuuta 2009 hakemuksen EGR:n varojen käyttöönottamiseksi työntekijävähennysten vuoksi, jotka on toteutettu kahdella vierekkäisellä NUTS II -alueella Noord Hollandissa (NL32) ja Utrechtissa (NL31), NACE Rev. 2:n kaksinumerotason 18 (painaminen ja tallenteiden jäljentäminen) piirissä toimivissa 79 yrityksessä; hakemusta täydennettiin lisätiedoin 6 päivään toukokuuta 2010 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 2 266 625 euroa.

(5) Tämän vuoksi EGR:stä olisi otettava käyttöön varoja rahoitustuen antamiseksi Alankomaiden hakemuksen perusteella,

OVAT HYVÄKSYNEET TÄMÄN PÄÄTÖKSEN:

1 artikla

Euroopan globalisaatiorahastosta (EGR) otetaan käyttöön 2 266 625 euroa maksusitoumusmäärärahoina ja maksumäärärahoina osana varainhoitovuotta 2010 koskevaa Euroopan unionin yleistä talousarviota.

2 artikla

Tämä päätös julkaistaan Euroopan unionin virallisessa lehdessä .

Tehty

Euroopan parlamentin puolesta Neuvoston puolesta

Puhemies Puheenjohtaja

[1] EUVL C 139, 14.6.2006, s. 1.

[2] EUVL L 406, 30.12.2006, s. 1.

[3] Euroopan parlamentin ja neuvoston asetus (EY) N:o 1893/2006, annettu 20. joulukuuta 2006, tilastollisen toimialaluokituksen NACE Rev. 2 vahvistamisesta sekä neuvoston asetuksen (ETY) N:o 3037/90 ja tiettyjen eri tilastoaloja koskevien yhteisön asetusten muuttamisesta (EUVL L 393, 30.12.2006, s. 1).

[4] Asetuksen (EY) N:o 1927/2006 3 artiklan kolmannen kohdan mukaisesti.

[5] EUVL C 139, 14.6.2006, s. 1.

[6] EUVL L 406, 30.12.2006, s. 1.

[7] EUVL C […], […], s. […].